Шарик Тара

"Шарик Тара" (чачомалемезэ "Шарик Хаджихамзич"; 1930 ие чадыковонь 22 чи – 2018 ие аштемковонь 28 чи – туркань миллиардер, кона  Сади Гюльчелик марто 1957 иестэ ульнесь Enka Inşaat ve Sanayi A.Ş. теицякс-путыцякс,  те Турциянь покштояк седе покш стявтома-путома компания. 
Теде башка, сон ульнесь омбомасторонь инженерекс, тевполадыцякс-лездыцякс, ульнесь содавиксэкс эсинзэ филантропиясо.

 Эрямопингензэ 
 Одпоразо ды тонавтнемазо 
Тара чачсь Скопье ошсо, Югославия Инязмасторсо (неень Пелевеёнксонь Македония Мастор), ансяк эсинзэ кудо-раськензэ марто тусть эрямо Турцияв  1942 иестэ, зярдо молиль Омбомасторонь тортингесь Югославиясо, зярдо тензэ ульнесь 12 иеть.  Сонзэ тетязо, Февзия Хаджихамзич,  босниец, ульнесь Прибоя-сто, Санджак ёнксто Сербия, тов сонзэ кудораськезэ сась Никшичстэ. Сонзэ авазо Махмура Кумбараджи, ульнесь сюпав Скопьестэ македононь туркань кудораськесэ. Зярдо тетязо сась Турцияв, сон полавтызе буелемензэ Тара лангс, Тара леенть ланкс нежедязь, кона чуди Босния ды Герцеговина ды Черногория трокс. Сон кармась важодеме вишка шкасто саезь?  Сон содыль омбомасторонь кельть, секс сонзэ саизь важодеме коцтонь фабрикас, се шкастонть сон якиль ансяк Шишли Теракки школав.
Тара прядызе Стамбулонь технической университетэнть "Гражданское строительство" важодеманть коряс, 1954 иестэ .
 Нинзэ ды эйкакшонзо 
Тара саизеть полакс Лале Атаман 1956 иестэ . Сынст ульнесть колмо эйкакшост, сисем нуцькат ды кавксо нуьцкань нуцькат. 
Тарань цёразо М. Синан Тара неень шкасто ENKA  исполнительной  директортнень вейсендявксонть прявт.  Тарань нуцьказо, А. Мехмет Тара, неень шкасто ENKA-нь прявт.



Категория:Туркань инженерт-стявтыцят
Категория:Туркань бизнесмент
Категория:Турекань миллиардерт